b5d90d2e0568cf8a989fe779259d2cb8

 Hej brevkasse  

  

Jeg er en pige på 17 år der stadig er jomfru. Mange af mine veninder er ikke jomfru mere og de snakker tit om det. Jeg synes det er pinligt at jeg stadig er jomfru så derfor "leger" jeg at jeg har været sammen med en fyr. Jeg synes jeg er gammel af at være jomfru, og jeg ved ikke hvorfor jeg ikke har været sammen med nogle. Er det noget med mig eller hvad er der galt?   

Jeg er en normal pige måske med lidt ekstra på sidebenene og jeg vil rigtig gerne have smidt den jomfru titel af mig. Er der noget jeg kan gøre? for jeg ved ikke om jeg er desperat eller om der er noget galt med mig. Skal jeg flirte mere eller hvad skal jeg gøre?   

  

Er der nogle der kan hjælpe? 
Stadig jomfru
=============


ungzone.dk
2019.47

 Hej Dig,  
Jeg forstår godt at du har det på den måde. Det hele skyldes det samfund vi lever i, hvor man nærmest hurtigst muligt skal prøve alt, så man ikke ender "bag" alle andre. Især når vi snakker om sex, så er det som om nogle tror, at man skal skynde sig og ikke kan være 17 og være jomfru.  
Det er super fedt du stadig er jomfru og ikke bare er sprunget ud i det. Hvorfor skynde sig ud i noget og ende med en dårlig første gang, når man i stedet kan vente på den rette person og det rette tidspunkt? Hvad vil du helst, have sex nu og risikere det var med en ligegyldig person, eller vente i måske et år eller to og så have fundet den rette, som du kan nyde det sammen med?  
Jeg ved godt mange har det andet indtryk med "åhh nej, jomfru", men du skal bare ignorere de mennesker. Faktisk tror jeg også, at mange lyver sig mere til at have prøvet en hel masse, hvilket ikke gør det nemmere for nogen som helst i det lange løb.   
Og sidst men ikke mindst: Tror faktisk din kommende kæreste bare vil synes det er fedt, at du ikke har været sammen med mange inden og fedt, at han kan blive din første, som du formentlig ikke vil glemme igen.  
Så du er helt normal, frygt ej. Der er mange der ude der er ligesom dig. Det er mere samfundets holdning der er gal! Vent på den rette og lad være at skynd dig... så bliver det et fantastisk minde.  
  
Med venlig hilsen,\_Martin 

 Hej Dig :)  
  
Der er slet ikke noget galt med dig overhovedet. Det hele handler jo om at man skal føle sig klar til at have sex for første gang. Det er en stor ting og det er altså også bedst at gøre det med en man holder af/stoler på for det er jo meget intimt! Jeg synes slet ikke at du er gammel af en jomfru at være - prøv at tænk på dem som aldrig gør det? Du skal bare slappe helt af og blive klar til det og finde den du gerne vil gøre det med. Det kommer helt af sig selv!   
  
Held og lykke fra,  
Charlotte   
 

Kære anonyme,  


Der er bestemt intet galt med dig. Der er mange piger i din alder, og ældre, der stadig er jomfru. Du skal ikke føle dig presset til noget, bare fordi dine veninder ikke er jomfru.

Efter min mening skal du vente på den rette, altså en som du stoler på. Det kan tage lang tid, at finde en som du stoler på og holder af. Der er ikke andet for end at vente og bare være dig selv. 

De overflødige kilo skal du ikke tænke på. Hvis de ikke generer dig til hverdag er det ligegyldigt. Det er ikke alle drenge der vil have en åleslank pige. 

Jeg håber at du finder den rigtige til at tage din mødom, når den tid kommer.

  
Venligst C

 